પરંતુ વાસ્તવિકતા એ છે કે ફ્રાન્સના પૂર્વ સમ્રાટ નેપોલિયનનાં ભત્રીજી અને ડ્યૂક ઑફ ઍડિનબરા પ્રિન્સ ફિલિપનાં કાકી મૅરી બોનાપાર્ટ (1882થી 1962) પર મોટાભાગના ઇતિહાસકારોની નજર નહોતી ગઈ. 

રાજકુમારી મૅરી બોનાપાર્ટને સેક્સ દરમિયાન મહિલાઓના ચરમસુખ અને તેમની માનસિક સ્થિતિના વિશ્લેષણમાં વધારે રસ હતો. 

એટલે તેમણે અભ્યાસ કર્યો અને સમય આવ્યો ત્યારે તેમણે સિગ્મંડ ફ્રૉઇડને પણ બચાવ્યા હતા.  

પરંપરા તોડતી ચીનની મહિલાઓ

પરંતુ આ બધાં કરતાં મહત્ત્વપૂર્ણ એ હતું કે તેઓ પોતાના જમાનામાં એક આઝાદ ખયાલનાં મહિલા હતાં.

તેમનાં જીવન પર પુસ્તક લખનારાઓ તેમને એક દિલચસ્પ મહિલા ગણતા હતા.

તેઓ એક એવાં મહિલા હતાં, જે વૈજ્ઞાનિકોની સાથે એટલી જ સરળતાથી હળીમળી જતાં જેટલી સારી રીતે રાજરિવારમાં સંબંધો નિભાવતાં હતાં. 

તેઓ હંમેશાં સેક્સમાં મહિલાઓનાં સુખ સાથે જોડાયેલા પ્રશ્નોના જવાબો શોધતાં રહ્યાં. 

રાજકુમારી મૅરી બોનાપાર્ટ

મૅરી બોનાપાર્ટનો જન્મ પેરિસના જાણીતા અને ધનિક પરિવારમાં થયો હતો. તેઓ મૅરી-ફેલિક્સ તથા ફ્રાન્સના રાજકુમાર રોલૅન્ડ નેપોલિયન બોનાપાર્ટનાં પુત્રી હતાં.  

તેમના દાદા ફ્રાંસ્વા બ્લાંક એક જાણીતા વેપારી હતા અને કસીનો મૉન્ટે કાર્લોના સંસ્થાપક હતા. 

જોકે, મૅરીનું જીવન બાળપણથી જ દુખથી ભરેલું રહ્યું હતું. જન્મના સમયે તેઓ મરતાં મરતાં બચ્યાં. તેમના જન્મના એક મહિનામાં જ તેમનાં માતાનું અવસાન થઈ ગયું હતું. 

બાળપણમાં તેમને ઘણી મુશ્કેલીઓનો સામનો કરવો પડ્યો અને તેઓ એકલતા અનુભવતાં રહ્યાં. 

ન કોઈ મિત્ર, ન કોઈ ભાઈ-બહેન. એવામાં તેઓ પોતાનાં પિતા સાથે વધારે સમય રહેતાં. તેમના પિતા માનવવિજ્ઞાની અને ભૂગોળશાસ્ત્રી હતા. કહેવાય છે કે તેઓ પોતાનાં દાદીથી બહુ ડરતાં હતાં. 

નાની ઉંમરથી જ તેઓ વિજ્ઞાન, સાહિત્ય અને લેખનની સાથેસાથે પોતાનાં શરીર સાથે જોડાયેલા પ્રશ્નો પૂછતાં રહેતાં. 

એક દિવસ મૅરીનું ધ્યાન રાખનારાં મહિલાઓમાંથી એક 'મિમઉ'એ તેમને હસ્તમૈથુન કરતાં જોયાં.

1952માં મૅરીએ પોતે પોતાની ડાયરીમાં આ ઘટના વર્ણવતાં લખ્યું, "આ પાપ છે, આ સ્વીકાર્ય નથી. જો તેં આ કર્યું તો તું મરી જઈશ."

પોતાના લેખ "ધી થિયરી ઑફ ફિમેલ સેક્સુઆલિટી ઑફ મૅરી બોનાપાર્ટ:  ફૅન્ટેસી ઍન્ડ બાયૉલૉજી"માં નીલ થૉમ્પસન લખે છે, પોતાની ડાયરીમાં બોનાપાર્ટે દાવો કર્યો છે કે આઠ કે નવ વર્ષની ઉંમરમાં તેમણે હસ્તમૈથુન છોડી દીધું હતું કારણ કે મિમઉની ચેતવણી પછી તેમને ડર હતો કે કામુકતાના આનંદની શોધમાં મૃત્યુ થઈ... \n\nમને ઉપરના લેખ માટે સારું શીર્ષક આપો.
મૅરી બોનાપાર્ટ : મહિલાઓનાં ચરમસુખ પર રિસર્સ કરનારાં રાજકુંવરી